open-index/open-wikipedia-markdown huggingface dataset:
चंद्रयान प्रोग्राम

**चंद्रयान प्रोग्राम** भा **चंद्रयान कार्यक्रम** भारतीय अंतरिक्ष एजेंसी इसरो के चंद्रमा के खोज करे बदे जारी बाहरी अंतरिक्ष (आउटर स्पेस) वाला मिशन बा। एकरा के **इंडियन लूनर एक्सप्लोरेशन प्रोग्राम** (Indian Lunar Exploration Programme) के नाँव से भी जानल जाला। एह प्रोग्राम में चंद्रमा ले जाए वाला अंतरिक्ष बिमान, ऑर्बिटर, लैंडर आ रोवर शामिल बाड़ें।

अबले एह प्रोग्राम के तहत तीन ठे मिशन लांच हो चुकल बाड़ें। 2008 में चंद्रयान-1 एकर पहिला लांच रहल जेह में ऑर्बिटर आ इंपैक्ट प्रोब (टक्कर करे वाला हिस्सा) रहल; ई मिशन पूरा तरीका से सफल रहल। दुसरा लांच 2019 के चंद्रयान-2 रहल जेह में ऑर्बिटर, लैंडर आ रोवर शामिल रहलें; ई कुछ हद तक बिफल रहल काहें से कि एकर लैंडर सॉफ्ट-लैंडिंग ना क पवलस आ क्रैश क गइल रहे, बाकी ऑर्बिटर अभिन ले चंद्रमा के चक्कर लगा रहल बाटे।

प्रोग्राम के तिसरहा आ सभसे हाल के लांच चंद्रयान-3 बा जे, 23 अगस्त 2023 चंद्रमा पर पहुँचल आ एकर विक्रम लैंडर चंद्रमा के सतह पर सॉफ्ट-लैंडिंग क के उतरल। एह तरीका से ई मिशन अभिन ले सफलता से चालू बा आ एकर प्रज्ञान रोवर चंद्रमा के खोजबीन शुरू क देहले बाटे।

## मिशन सभ के लिस्ट
;लैंडिंग
  


;मिशन
 
 
 

## गैलरी

File:380742main erlanger miniSAR large.jpg|Mini SAR radar image of Erlanger crater by Chandrayaan-1.
File:On the Way Down (3036669129).jpg|Images taken by Moon Impact Probe before performing a hard landing near the outer rim of Shackleton crater in the Lunar south pole region.
File:Chandrayaan1 Spacecraft Discovery Moon Water.jpg|Second confirmation of water on Moon by Chandrayaan-1's Moon Mineralogy Mapper, three months after the discovery by Moon Impact Probe.
File:Moon as viewed by Chandrayaan-2 LI4 Camera on 21 August 2019, 1903 UTC.png|Far side of the Moon as viewed by Chandrayaan-2's LI4 (Lander Imager 4) Camera, 21 August 2019.
File:The Moon, as viewed by Chandrayaan-3 during Lunar Orbit Insertion on 5 August 2023.webm|The Moon, as viewed by Chandrayaan-3 during Lunar Orbit Insertion.


## संदर्भ

श्रेणी:इसरो
श्रेणी:चंद्रमा पर जाए वाला मिशन
श्रेणी:भारत के अंतरिक्ष कार्यक्रम
आम के किसिम सभ के लिस्ट

दुनियाँ में आम के सैकड़न किसिम पावल जालीं जिनहन में अधिकतर आ सभसे आम पावल जाए वाली सब *[[मैंगीफेरा इंडिका]]* के किसिम हईं। दक्खिनी एशिया आ दक्खिन-पुरुब एशिया में *मैंगीफेरा* के अउरियो किसिम सभ पावल जालीं। नीचे आम के कुछ मुख्य-मुख्य किसिम सभ के लिस्ट दिहल जा रहल बाटे:

## लिस्ट

श्रेणी:आम के किसिम
श्रेणी:किसिम सभ के लिस्ट
ध्रुव तारा

**ध्रुव तारा** चाहे **ध्रुवतारा**, आकास में अइसन तारा होला जे, अपना धुरी प घुमरियावे वाली आकासी चीज सभ के घुमरी के एक्सिस के सिधाई में होखे ला, जवना से घुमरी के प्रभाव के कारन, ओकरे स्थिति में कौनों बदलाव ना देखलाई पड़े ला। संस्कृत में ध्रुव शब्द के मतलब होला स्थिर भाषा अपना जगह से हिले-डुले ना।

वर्तमान में, पृथिवी के ध्रुव तारा *[[पोलारिस]]* नाँव के तारा बाटे जे पृथिवी के घूर्णन अक्ष (रोटेशनल एक्सिस) के लगभग सिधाई में बा आ एही से पृथिवी के घुमारियावे के परभाव एकरा आकासी पोजीशन पर ना के बराबर पड़े ला आ एही से ई आकास में हमेशा (चउबीसो घंटा) एकही जगह मौजूद देखलाई पड़े ला। हालाँकि, पृथिवी के झुकाव के दिशा धीरे-धीरे बाकी निश्चित गति से, हजारन साल में, बदले ला। एकरा चलते इतिहास में दूसरो अइसन तारा रह चुकल बाड़ें जे ओह समय के ध्रुव तारा रहलें।

पृथिवी पर एकर इस्तेमाल पुराना समय से लोग उत्तर दिसा चीन्हे खातिर करत आ रहल बा। खास क के, समुंद्री यात्री लोग एकरा सहारे अपना जहाज के दिसा आ जगह के अक्षांस के अनुमान लगावे। एही से ई तारा आकास आधारित नेविगेशन में कामे आवे।
नौलखा मंदिर, चरित्रवन

बिहारराज्य के बक्सर जिला में चरित्रवन स्थान पऽ मनसायन नौलखा मंदिर निर्माणल गईल बाटे। ई मंदिर भगवान विष्णु के समर्पित बा। मंदिर द्रविड़ियन शैली में निर्माणल गईल बा।
इन्फॉर्मेशन टेक्नोलॉजी

**इन्फॉर्मेशन टेक्नोलॉजी** (; ), संछेप में **आईटी** (IT) कंप्यूटर सभ के इस्तेमाल से हर तरह के डेटा आ जानकारी के निर्माण, प्रोसेसिंग, स्टोर, रिट्रीव आ एक्सचेंज कइल जाला। आईटी खुद इन्फॉर्मेशन आ कम्युनिकेशन टेक्नोलॉजी (आईसीटी) के हिस्सा हवे। इन्फॉर्मेशन टेक्नोलॉजी सिस्टम (आईटी सिस्टम) आमतौर पर इन्फॉर्मेशन सिस्टम, कम्युनिकेशन सिस्टम भा अउरी बिसेस रूप से कहल जाय तब कंप्यूटर सिस्टम होला — जेह में हार्डवेयर, सॉफ्टवेयर आ पेरिफेरल उपकरण सामिल होखे लें — जे आईटी प्रयोगकर्ता लोग के सीमित समूह द्वारा संचालित होला, आ कौनों आईटी प्रोजेक्ट आमतौर पर आईटी सिस्टम के कमीशनिंग आ लागू करे के कहल जाला।


श्रेणी:कंप्यूटर
ओपेनहाइमर (फिलिम)

***ओपेनहाइमर*** (; ओपनहाइमर) 2023 में आइल एगो जीवनी (बायोपिक) थ्रिलर फिलिम बा। क्रिस्टोफर नोलन एकर लेखक आ डाइरेक्टर बाड़ें। किया बर्ड आ मार्टिन शेरविन के लिखल जीवनी *अमेरिकन प्रोमेथस* (2005) पर आधारित एह फिलिम में अमेरिकी सैद्धांतिक भौतिकीविद रॉबर्ट जे. ओपनहाइमर के जिनगी देखावल गइल बा, जिनकर प्रमुख भूमिका पहिला परमाणु हथियारन के बिकास करे में रहल — जे मैनहटन प्रोग्राम के नाँव से जानल गइल आ जेकरा से परमाणु जुग के सुरुआत भइल। फिलिम में किलियन मर्फी मुख्य रोल में बाड़ें आ एमिली ब्लंट उनुकर मेहरारू कैथरीन ओपनहाइमर के रोल कइले बाड़ी। मैनहटन प्रोग्राम के डाइरेक्टर जनरल लेस्ली ग्रूव्ज के रोल मैट डेमन द्वारा कइल गइल बा। फिलिम के अउरी मुख्य कलाकार लोगन में रॉबर्ट डाउनी जूनि., फ्लोरेंस पुघ, जोश हार्नेट, केसी अफ्लेक, रामी मलेक आ केनेथ ब्रनाघ शामिल बा लोग।

फिलिम के प्रीमियर पेरिस के ]]ले ग्राँ रेक्स]] में 11 जुलाई 2023 के भइल आ यूनिवर्सल पिक्चर्स द्वारा 21 जुलाई 2023 के एकरा के अमेरिका आ यूके के बीछल थियेटर सभ में रिलीज कइल गइल। फिलिम के रिलीज के बाद समालोचक लोग के तारीफ हासिल भइल।

## संदर्भ

## बाहरी कड़ी
* 
* 
* 
* 

श्रेणी:यूनिवर्सल पिक्चर्स के फिलिम
नूतन ठाकुर

पत्रकार रहल **नूतन ठाकुर** उत्तर प्रदेश के लखनऊ के रहे वाली सामाजिक आ राजनीतिक कार्यकर्ता हई, राजनीतिक पार्टी आजाद अधिकार सेना से जुड़ल बाड़ी, जवना के नेतृत्व उनुकर पति पूर्व आईपीएस अधिकारी अमिताभ ठाकुर करतारे . इलाहाबाद हाईकोर्ट के लखनऊ बेंच में काम करे वाली एडवोकेट प्राइमरी भी बानी। 

नूतन ठाकुर के बियाह अमिताभ ठाकुर से भइल बा, जे पूर्व आईपीएस अधिकारी आ अध्यक्ष, अधिकार सेना हउवें. उनकर देवर झारखंड के आईएएस अधिकारी अविनाश कुमार हउवें. नूतन के दू गो संतान बा - एगो बेटी के नाम तनया आ एगो बेटा आदित्य, दुनु कानून से स्नातक बाड़े। जबकि तनाया राष्ट्रीय विधि विश्वविद्यालय पटना से स्नातक कइले, आदित्य राष्ट्रीय विधि विश्वविद्यालय लखनऊ से स्नातक कइले बाड़न.  

## इहो देखल जाव

* अमिताभ ठाकुर, पूर्व आईपीएस अधिकारी एवं अध्यक्ष, अधिकार सेना

## संदर्भ दिहल गइल बा

श्रेणी:जियत लोग
श्रेणी:1973 में जनम
चंद्रमा पर पानी

**चंद्रमा पर पानी** भा **चंद्रमा के पानी**, जेकरा ***लूनर वाटर*** () कहल जाला, चंद्रमा पर मौजूद पानी हवे। एहिजे चंद्रमा के सुरुज के अँजोर में रहे वाला सतह पर पानी के डिफ्यूज मॉलिक्यूल रह सके लें, जइसन कि नासा के सोफिया ऑब्जरवेटरी द्वारा 2020 में खोज कइल गइल। बाद में धीरे-धीरे ई भाप नुमा पानी सुरुज के घाम से टूट जाला आ हाइड्रोजन आ ऑक्सीजन के रूप ले के बाहरी अंतरिक्ष में बिला जाला। बैज्ञानिक लोगन के चंद्रमा के ध्रुव वाला इलाका में परमानेंट अन्हार वाला क्रेटर सभ में बरफ के रूप में जमल पानी के सबूत मिलल बाड़ें। चंद्रमा के बहुते पातर वायुमंडल में पानी के कण होखे के सबूत मिल चुकल बा।

सितंबर 2009 में, भारतीय मिशन चंद्रयान 1 पर मौज़ूद *मून मिनरोलॉजी मैपर* चंद्रमा पर पानी के मौजूदगी से होखे वाला एब्जार्पशन रिकार्ड कइलस।

## इहो देखल जाय
* चंद्रयान-1
* चंद्रयान-3

श्रेणी:चंद्रमा
लूना 25

220px|thumb|लूना 25 के लैंडर के काल्पनिक मॉडल
**लूना 25** रूसी अंतरिक्ष रिसर्च संस्था रोस्कोस्मोस के चंद्रमा पर उतरे वाला मिशन हवे। ई चंद्रमा के दक्खिनी ध्रुव के लगे गड़हा बोगुस्लाव्स्की पर उतरी। सुरुआत में एकर नाँव लूना-ग्लोब लैंडर रखल गइल रहल जेकरा के बाद में बदल के लूना 25 रखल गइल जौना से कि 1970 के दशक से सोवियत लूना प्रोग्राम के निरंतरता पर जोर दिहल जा सके, हालाँकि ई अबहिन ले ओही चीज के हिस्सा बाटे जेकरा के एक समय में लूना-ग्लोब चंद्र खोज प्रोग्राम के रूप में कांसेप्ट बनावल गइल रहे। ई पहिला चंद्रमा के जांच हवे जे रूसी अंतरिक्ष एजेंसी रोस्कोस्मोस चंद्रमा पर भेजले बिया (सोवियत संघ द्वारा भेजल गइल जांच के बावजूद) आ ई चंद्रमा के दक्खिन ध्रुव पर उतरे वाला अबतक ले के पहिला खोजी मिशन हो सके वाला रहल काहें से कि ई भारतीय मिशन चंद्रयान-3 से बाद में लांच होखला के बावजूद ओकरा ले पहिले चंद्रमा पर चहुँप गइल रहे, हालाँकि ई चंद्रमा पर सफल तरीका से लैंड ना क पवलस आ क्रैश भ गइल।

## इहो देखल जाय
* चंद्रयान-3

## संदर्भ

श्रेणी:चंद्रमा पर जाए वाला मिशन
आर. प्रज्ञाननंद

**रमेशबाबू प्रज्ञाननंद** (जनम 10 अगस्त 2005) जिनके **आर. प्रज्ञाननंद**' के नाँव से जानल जाला, एगो भारतीय शतरंज खेलाड़ी आ ग्रैंडमास्टर बाने। ऊ दस बरिस के उमिर में इंटरनेशनल मास्टर बन गइलें, अतना कम उमिर में अइसन करे वाला पहिला खेलाड़ी बनलें आ दू साल बाद ग्रैंडमास्टर बनलें जे ओह समय तक ले अइसन करे वाला अभिमन्यु मिश्र के बाद दुसरा खेलाड़ी रहलें।

अगस्त 2023 में ऊ शतरंज बिस्व कप के फाइनल में पहुँचलें जहाँ 24 अगस्त के उनुकर मुकाबला मैग्नस कार्लसन से भइल, बाकी ऊ कार्लसन से हार गइलें।

## संदर्भ

## बाहरी कड़ी

* 
* 
* 
* 
* 

श्रेणी:जियत लोग
श्रेणी:भारतीय शतरंज खेलाड़ी
श्रेणी:तमिलनाडु के लोग
श्रेणी:2005 में जनम
रक्षा गुप्ता

**रक्षा गुप्ता** एक तो भारतीय एक्ट्रेस बाड़ी जे मुख्य रूप से भोजपुरी सिनेमा में सक्रिय बाड़ी। ठीक है, कमांडो अर्जुन, राउडी इंस्पेक्टर (2022 के फिलिम), डोली सजा के रखना (2022 के फिलिम),शंखनाद नियर भोजपुरी फिलिम सभ में काम कइले बाड़ी।

## शुरुआती जीवन आ शिक्षा के बारे में बतावल गइल बा
रक्षा गुप्त के जनम 2 सितंबर 1998 के मोतिहारी, पूर्बी चंपारन जिला, बिहार में भइल रहे।  इनके पिता एगो ऑटो ड्राइवर रहलें। 

रक्षा दिल्ली के द्वारका में सरकारी स्कूल से आपन स्कूली पढ़ाई पूरा कइली. उनकर 3 गो अउरी भाई-बहिन बाड़े।

## इहो देखल जाय
* भोजपुरी सिनेमा
* भोजपुरी फिलिम के हिरोइन सभ

## संदर्भ

श्रेणी:भोजपुरी सिनेमा के ऐक्ट्रेस लोग
श्रेणी:भारतीय ऐक्ट्रेस
श्रेणी:जियत लोग
मोहर्रम

**मुहर्रम** भा **मोहर्रम** मुसलमानी कलेंडर (हिजरी कलेंडर) के पहिला महिन्ना ह। मुसलमान लोग एकरा के रमजान के बाद दुसरा सभसे पबित्र महीना माने ला। एही महीना के दसईं तिथी (दस मुहर्रम) के आशूरा पड़े ला जे शिया आ सुन्नी दुनों फिक्ह के मुसलमान लोगन खातिर महत्व के दिन होला।

## दस मोहर्रम

दस मोहर्रम, भा आशूरा, इस्लाम के माने वाला लोगन के एगो धार्मिक महत्व के दिन हवे मोहर्रम महीना के दसवाँ तारीख़ ह आ शिया आ सुन्नी मत के माने वाल मुसलमान लोग एकरा बारे में अलग-अलग मान्यता राखे ला। सुन्नी इस्लाम में ई दिन लाल सागर के बिभाजन के कथा से जुड़ल हवे जेकरा द्वारा हजरत मूसा द्वारा इजराइली लोगन के आजादी दियावल गइल रहे; एही दिन नूह अपना कश्ती से उतरल रहलें, भगवान द्वारा आदम के माफ़ कइल गइल रहे, आ जोज़फ के कैद से रिहा क दिहल गइल रहल।

एकरे बिपरीत, शिया इस्लाम में एह दिन के जुड़ाव इस्लाम के तिसरा इमाम आ मुहम्मद साहब के नाती हजरत इमाम हुसैन के शहादत के दिन के रूप में हवे। एही दिने इमाम हुसैन के उमय्यद खलीफ़ा यज़ीद द्वारा, उनके सत्ता आ अधिकारिता ना माने के चलते, कर्बला के लड़ाई में मार दिहल गइल रहल। एह तरीका से शिया लोग मोहर्रम क महीना शोक के महीना के रूप में मनावे ला आ दस मोहर्रम के इमाम हुसैन के याद कइल जाला।

श्रेणी:हिजरी कलेंडर
ग्रैंडमास्टर (शतरंज)

**ग्रैंडमास्टर** भा **ग्रांडमास्टर** (जीएम) एगो उपाधि भा खिताब हवे जे बिस्व स्तर के शतरंज संगठन फिडे (FIDE) द्वारा शतरंज खेलाड़ियन के दिहल जाला। बिस्व चैंपियन के अलावा ग्रैंडमास्टर शतरंज खिलाड़ी के हासिल होखे वाला सबसे ऊँच खिताब हवे। एक बेर हासिल हो गइला के बाद ई खिताब आजीवन बरकरार रहे ला, हालाँकि अपवाद के रूप में ई खिताब धोखाधड़ी (चीटिंग) भइल पावल जाए के कारण वापिस लिहल जा सके ला।

ग्रैंडमास्टर के खिताब के साथे इंटरनेशनल मास्टर (आईएम), एफआईडीई मास्टर (एफएम), आ कैंडिडेट मास्टर (सीएम) के छोट फिडे टाइटिल सभ खेलाड़ियन खातिर खुला बाने चाहे ऊ मरद होखें चाहे औरत। ग्रैंडमास्टर लोग में बहुतायत में मर्दाना लोग बा, बाकी कुल लगभग 2000 ग्रैंडमास्टर लोग में से 2022 ले 40 औरत लोग के जीएम के खिताब दिहल जा चुकल बा। एकरा अलावे औरत ग्रैंडमास्टर के खिताब भी बा जवना में कुछ ढिलाई वाला शरत बाड़ी स आ ई खाली भर औरत लोगन के दिहल जाला।

श्रेणी:शतरंज
पाण्डेय कपिल

**पाण्डेय कपिलदेव नारायण सिन्हा** (24 सितंबर 1930 — 2 नवंबर 2017), जिनका **पाण्डेय कपिल** नाँव से जानल जाला, भोजपुरी भाषा के एगो साहित्यकार रहलें। उनुका के भोजपुरी साहित्य के परसिद्ध रचना *फुलसुंघी* उपन्यास खाती आ *भोजपुरी सम्मेलन पत्रिका* के संपादक के रूप में जानल जाला। एकरा अलावे ऊ बिबिध बिधा सभ के रचना कइलें आ भोजपुरी साहित्य के समृद्ध बनावे में योगदान कइलें। पाण्डेय के *भोजपुरी अकादमी पुरस्कार* आ अउरी कई गो पुरस्कार मिलल रहलें।

## जिनगी
पाण्डेय कपिल के जनम बिहार के सारन जिला के शीतलपुर (वाया बरेजा) गाँव में 24 सितंबर 1930 के भइल। उनुके बाबूजी पाण्डेय जगन्नाथ प्रसाद सिंह खुद भोजपुरी के लेखक रहलें आ महतारी लालचुन्नी देवी एगो कुशल शिल्पी रहली। पाण्डेय के पढ़ाई-लिखाई काशी विश्वविद्यालय (बीए), बिहार विश्वविद्यालय (एमए, हिंदी साहित्य) में भइल आ बिहार सरकार के राजभाषा बिभाग में अनुवादक के रूप में नोकरी शुरू कइलें आ ओहिजे से राजभाषा उपनिदेशक के रूप में रिटायर भइलें।

2 नवंबर 2017 के पाण्डेय के पटना स्थित आवास पर, लमहर बेमारी आ इलाज के बाद, निधन भ गइल।

## रचना

### मौलिक
thumb|alt=फूलसुंघी के अंग्रेजी संस्करण के कभर पन्ना|फूलसुंघी के अंग्रेजी संस्करण के कभर पन्ना
* *आभास* (हिंदी कविता संग्रह)
* *फूल और कलियाँ* (लड़िकन खातिर हिंदी कविता संग्रह)
* *हीरे के टुक‌डे* (बालोपयोगी हिंदी कविता संग्रह)
* *हवा और पानी* (बालोपयोगी हिंदी कविता संग्रह)
* *नवीन सुबोध व्याकरण* (हिंदी व्याकरण)
* *भोर हो गइल* (भोजपुरी कविता संग्रह)
* *फुलसुंघी* (भोजपुरी उपन्यास)
* *कह ना सकलीं* (भोजपुरी गजल संग्रह)
* *जीभ बेचारी का कही* (भोजपुरी दोहा संग्रह)
* *परिन्दा उड़ान पर* (भोजपुरी गजल संग्रह)
* *दुनिया के शतरंज बिछल बा* (कविता संग्रह)

### अनुबाद
* *आरा में दो मास* (जान जेम्स हाल्स लिखित ' दू मंथ्स इन आरा इन 1857 ' के हिंदी अनुवाद)

### संपादित
* *नवांजलि* (नौ गो युवा कवियन के हिंदी कविता संग्रह)
* *सारण्यक* (सारन जिला के बारह वयोवृद्ध कवियन के हिंदी कविता के प्रतिनिधि संकलन)
* *आचार्य महेंद्र शास्त्री: कृतित्व एवँ व्यक्तित्व* (आचार्य महेंद्र शास्त्री के कृतित्व आ व्यक्तित्व पर विविध लेखकन के 92 गो लेख के आउर महेंद्र शास्त्री के हिंदी आ भोजपुरी के 175 कवितन के संग्रह)
* *दसरतन* (विविध लेखकन के लिखल दस गो व्यक्तिपरक निबंधन के संग्रह)
* *योग रामायण* (योगी आत्माराम के लिखल योग-विवेचन)
* *एक मुठ्ठी लाई* (लघुकथा -संकलन)
* *भोजपुरी कहानी हाल साल के* (कहानी संकलन)
* *भोजपुरी सतसई* (दोहा संकलन)
* *धार के खिलाफ* (भोजपुरी गीत संकलन)

;पत्रिका
* *भोजपुरी सम्मेलन पत्रिका*, अखिल भारतीय भोजपुरी साहित्य सम्मेलन

## संदर्भ

## बाहरी कड़ी
* पाण्डेय कपिल, लेखक परिचय, पेंगुइन रैंडम हाउस इंडिया के वेबसाइट प।
* फुलसुंघी के समीक्षा
* पांडे कपिल की फूलसुंघी की दुनिया, फस्टपोस्ट पर।
* पाण्डेय कपिल, भोजपुरी साहित्यांगन प।

श्रेणी:1930 में जनम
श्रेणी:2017 में निधन
श्रेणी:बिहार के लोग
श्रेणी:सारन जिला के लोग
श्रेणी:भोजपुरी साहित्यकार
शतरंज विश्व कप

**शतरंज विश्व कप** चाहे **फीडे विश्व कप** () के मतलब होला साल के दौरान शतरंज के खेल के बिस्व स्तर पर तीन गो अलग-अलग आयोजन। साल 2000 से लगातार ई बिस्व कप एगो बड़हन शतरंज के आयोजन रहल बाटे जेकर आयोजन अंतर्राष्ट्रीय शतरंज महासंघ फीडे (FIDE) द्वारा कइल जा रहल बाटे। साल 2005 से ई 128 खिलाड़ियन के सिंगल-एलिमिनेशन शतरंज टूर्नामेंट रहल आ ई बिस्व शतरंज चैंपियनशिप खातिर क्वालीफाइंग के हिस्सा हवे। 2021 के संस्करण से एह में खेलाड़ियन के गिनती बढ़ के 206 हो गइल बाटे।

## इहो देखल जाय
* बिस्व शतरंज चैंपियनशिप
* फीडे (FIDE)
* शतरंज

विश्व कप
फीडे

**इंटरनेशनल शतरंज फेडरेशन** चाहे **विश्व शतरंज महासंघ**, जेकरा के फ्रांसीसी **फीडे** (FIDE) भा **फिडे** के संछेप नाँव से जानल जाला, स्विट्जरलैंड में स्थित एगो अंतर्राष्ट्रीय संगठन हवे जे बिबिध राष्ट्रीय शतरंज फेडरेशन सभ के जोड़े ला आ अंतर्राष्ट्रीय शतरंज कंपटीशन के गवर्निंग बॉडी के रूप में काम करे ला। फिडे के स्थापना फ्रांस के पेरिस में 20 जुलाई 1924 के भइल। एकर आदर्श वाक्य हवे *जेन्स उना सुमस*, लैटिन भाषा में एकर अरथ होला "हमनी के एक परिवार हईं जा"। 1999 में फीडे के अंतर्राष्ट्रीय ओलंपिक समिति (आईओसी) द्वारा मान्यता दिहल गइल। मई 2022 के आँकड़ा के हिसाब से फीडे के कुल 200 सदस्य फेडरेशन बाड़ें।

श्रेणी:शतरंज
ग़ज़ल

**ग़ज़ल** () जेकरा भोजपुरी में बहुधा **गजल** लिखल बोलल जाला, एक किसिम के कबितई हवे जेकर मुख्य बिसय प्रेम ह आ एकर उत्पत्ती अरबी कबिताई से भइल। प्रेम के अलाव ग़ज़ल के बिसय अध्यात्म आ दार्शनिकता हो सके ला हालाँकि, बहुधा एकर बिसय प्रेम के प्रकटीकरण आ प्रेम में बियोग के दुःख दरद के अभिब्यक्ति होला।

ग़ज़ल के रूप बहुत पुरान हवे आ एकर इतिहास 7ईं सदी के अरबी कबिता से शुरू होखे ला। ग़ज़ल बाद में 12वीं सदी में भारतीय उपमहादीप में चलन में आइल जे में सूफ़ी रहस्यबादी संत लोगन के आ नया इस्लामी सल्तनत क योगदान रहल, आ अब ई वर्तमान में भारतीय उपमहादीप के कई ठे भाषा सभ आ तुर्की भाषा के कबिताई के खास बिसेसता बन गइल बाटे।

ग़ज़ल दू-दू लाइन के पद्य रचना सभ के सीरीज होखे ला, दू लाइन वाला ई कबिता *[[शे'र]]* कहालें; एक ठो ग़ज़ल में आमतौर प पाँच से ले के पनरह गो ले शे'र हो सके लें। ई शे'र बहुधा अपने आप में पूरा आ एक दुसरे से आजाद होखे लें बाकी - अमूर्त रूप से, थीम के सहारे आपस में जुड़ल भी हो सके लें, जबकी कबिताई के रूप आ छंद-बिधान के आधार प बेसी कड़ाई से जुड़ल होखे लें। इनहन के ढाँचा *बह्र* आ *वज़्न* के आधार पर तय होला आ एह नियम के कड़ाई से पालन कइल जाला। संजुक्त रूप से एह नियम सभ के *अरूज़* कहल जाला।
केहू एगो शायर के ग़ज़ल सभ के संकलन के दीवान कहल जाला, आमतौर प अइसन संकलन जेह में हर अक्षर से (अंत होखे वाला) शे'र सभ के एकट्ठा लिखल गइल होखे।

दू लाइन वाला होखे के चलते शे'र के हिंदी के दोहा के करीब मानल जा सके ला हालाँकि, छंद बिधान में ई बहुते अलग होला आ लंबाई अलग-अलग होखे लीं। अंग्रेज़ी में ई पेट्रारकन सॉनेट के करीब मानल जाला।

हिंदुस्तान में जब ग़ज़ल के रचना शुरू भइल तब ई अधिकतर फ़ारसी भाषा में रचल जाय। बाद में एकर चलन उर्दू शाइरी में नया आ बहुते ऊँच मोकाम हासिल कइलस। हिंदी, अवधी नियन अउरियो भाषा-बोली सभ में ग़ज़ल कहल गइलिन आ आजकाल्ह भोजपुरी भाषा में बहुत कबी लोग ग़ज़ल के रचना क रहल बाटे। संस्कृत आ अंग्रेजी भषवन में भी ग़ज़ल के रचना भइल बाटे।

कबिताई के रूप के अलावा ग़ज़ल के गायकी के एगो बिधा के रूप में मान्यता हासिल बाटे। बहुत सारा गायक-गायिका लोग ग़ज़ल गायकी के शैली के चलते परसिद्धि पावल आ एह बिधा के कलाकार के रूप में बिख्यात भइल।

श्रेणी:उर्दू शायरी
श्रेणी:कबिताई
एम्बिग्राम

**एम्बिग्राम** चाहे **एम्बीग्राम** () एक किसिम के  भा टाइपोग्राफिक डिजाइन होला जेह में लिखल शब्द के कई गो मतलब निकल सके लें। सबसे चलनसार रूप में ई अइसन तरीका से लिखल शब्द होखे लें जिन्हना के उलट-पलट दिहल जाय तबो ऊहे शब्दवा पढ़ाला। एह तरीका से, दुसरा रूप में ई अइसनो शब्द लिखाई के डिजाइन होला जे देखे भा पढ़े वाला के डाइरेक्शन बदल जाए पर अलग अरथ वाला शब्द बन जाय; अइसन बिना डाइरेक्शन बदलले, खाली दिमागी सोच के बदलाव के चलते भी हो सके ला।

एह शब्दावली चाहे टर्म के आबिस्कार डगलस हॉफस्टेडर 1983-84 में कइलें। अपना सभसे चलनसार रूप में एम्बीग्राम सभ देख्लाई पड़े वाला रूप में सिमेट्री वाला होखे लें। जब इन्हन के पलट दिहल जाला तब्बो ठीक उहे शब्द पढ़ाला, चाहे बैकल्पिक रूप से उनहन के मतलब दूसर निकले लागे ला। एकर एगो किसिम "हाफ़ पलट" एम्बीग्राम होलें जिनहन के 180 डिग्री पलट दिहले पर उहे चीज फिर पढ़ाला, एकरा बिपरीत मिरर एम्बिग्राम अइसन होखे लें जे एक्सिस भा धुरी के आधार प सिमेट्रिक होखे लें जइसे कि उनहन के आइना में पढ़ल जाय तबो ऊहे चीज पढ़ल जा सके ला। कई किसिम के एम्बिग्राम बनावे के तरीका मौजूद बाड़ें।

एम्बिग्राम बनावे के काम कई भाषा आ अक्षर सभ में हो सके ला, इनहन में अंक आ चीन्हा सब के इस्तमाल कइल जा सके ला। हाल के समय में इनहन के रचना में कला, साहित्य, गणित, मनोबिज्ञान आ ऑप्टिकल भरम के टेकनीक सब के इस्तेमाल भइल देखल जा रहल बाटे। अइसन सिमेट्री वाला शब्दन के रचना कइल एगो मनोरंजन भा आराम के रचनात्मक काज के रूप में देखल जाला। बहुत सारा एम्बिग्राम के रूप में बनल लोगो परसिद्ध बाने, एम्बिग्राम के रूप में बनल टैटू (गोदना वाला छापा) बहुत पॉपुलर बाड़ें। एम्बिग्राम बनावे के कई तरीका बिकसित कइल गइल बाड़ें आ अब इनहन खातिर कंप्यूटर सॉफ्टवेयर सभ के इस्तमाल कइल जा रहल बा। कई ठे ऑनलाइन वेबसाइट सब एम्बिग्राम बनावे के सुबिधा आसानी से उपलब्ध करा रहल बाड़ी स।

## संदर्भ

श्रेणी:लिखाई
दुर्गा सप्तशती

**दुर्गा सप्तशती** चाहे **देवी माहात्म्य** एगो हिंदू ग्रंथ हवे जेह में देवी दुर्गा के आराधना आ राक्षसन प उनुके बिजय के कथा बर्णित बाटे। ई 700 श्लोक वाला कबिता के रूप में लिखल रचना हवे जे मारकंडे पुराण के हिस्सा हवे। मुख्य रूप से एह में महिषासुर राक्षस पर देवी दुर्गा के बिजय के बर्णन कइल गइल हवे।

एकर चलनसार नाँव *दुर्गा सप्तशती* एकरा 700 श्लोक वाला होखे के चलते हवे। "सप्तशती" संस्कृत के शब्द हव जे के मतलब सात सौ (श्लोक) वाली रचना होला। ई पूरा रचना कुल 13 अध्याय में बाँटल बाटे आ एकरे अलावे आगे-पाछे अउरियो स्तुति, मंत्र, स्तोत्र आ बिधि-बिधान क बिबरन ग्रंथ में जोड़ल गइल बाड़ें।

हिंदू धर्म माने वाला लोगन के बीचा में आमतौर पर आ हिंदू धर्म के शाक्त शाखा के लोगन के बीचा में बिसेस रूप से एह ग्रंथ के महत्व हवे। एकर कुछ हिस्सा आम पूजापाठ के हिस्सा हवे जबकि नवरातर (नवरात्र) में एकर बिसेस रूप से पाठ कइल जाला, जेकरा "दुर्गा पाठ" के नाँव से जानल जाला। बिबिध तांत्रिक अनुष्ठान सभ में एह ग्रंथ के बिसेस अंश सब के पाठ कइल जाला।

## संदर्भ

## बाहरी कड़ी
* श्री दुर्गा सप्तशती, पूरा पाठ हिंदी अनुबाद सहित, गीता प्रेस संस्करण (इंटरनेट आर्काइव प)

श्रेणी:हिंदू ग्रंथ
श्रेणी:हिंदू कथा
श्रेणी:हिंदू कबिता
ग्लूटेन

***ग्लूटेन*** () एक किसिम के ढाँचागत प्रोटीन होला जे प्राकृतिक रूप से कई अनाज सब में पावल जाला। हालाँकि, "ग्लूटेन" के मूल अरथ खाली भर गोहूँ में पावल जाए वाला एह तरह के प्रोटीन खातिर ह, मेडिकल साइंस में कई किसिम के अनाज सब में पावल जाए वाला *प्रोलामिन* आ *ग्लूटिन* प्रोटीन सब के एकरा भीतर सामिल कइल जाला। मेडिकल के एह परिभाषा वाला ग्लूटेन कई किसिम के रोग-बेमारी सभ के कारन बने ला; ख़ास क के सीलिएक रोग (आँत के एक किसिम के बेमारी) सभ के। एकरा पावल जाए के मूल स्रोत गोहूँ के कौनहूँ किसिम (जइसे कि आम गोहूँ, ड्यूरम, स्पेल्ट, खोरासान, एमर आ एइनकोर्न), जव, राई आ कुछ ओट के किसिम सभ में होखे ला।
श्रीहरिकोटा

**श्रीहरिकोटा** बंगाल के खाड़ी के तीरे पर एगो बैरियर दीप बाटे जे भारत के आंध्र प्रदेश में तिरुपति जिला के शार प्रोजेक्ट बस्ती में स्थित बाटे। एह में सतीश धवन स्पेस सेंटर बा, जे भारत के दू गो उपग्रह प्रक्षेपण केंद्र सभ में से एगो (दूसरका थुंबा भूमध्यरेखीय रॉकेट लांचिंग इस्टेशन, तिरुवनंतपुरम बा)। भारतीय अंतरिक्ष अनुसंधान संगठन (इसरो) श्रीहरिकोटा से पोलर सैटेलाइट लॉन्च व्हीकल (पीएसएलवी) आ जियोसिंक्रोनस सैटेलाइट लॉन्च व्हीकल (जीएसएलवी) जइसन मल्टीस्टेज रॉकेट सभ के इस्तेमाल से उपग्रह लांच करे ला। श्रीहरिकोटा के इसरो द्वारा एह कारन बीछल गइल हवे काहें से कि ई भूमध्य रेखा से नजदीक बा, ई पृथिवी के घूर्णन से अउरी बेसी केंद्रापसारी (सेंट्रीफ्यूगल) बल दे देवे ला।

श्रीहरिकोटा कुछ हद तक सुल्लुर्पेटा मंडल में आ कुछ हद तक आंध्र प्रदेश के तिरुपति जिला के तादा मंडल में स्थित बा आ पुलिकाट झील के बंगाल के खाड़ी से अलग करे ला  नजदीकी शहर आ रेलवे स्टेशन सुल्लुर्पेटा बाटे जे 16 बाटे&nbsp;श्रीहरिकोटा से किमी पश्चिम में आ नजदीकी शहर तिरुपति बा . क 16 के बा&nbsp;किमी ऊँच सड़क श्रीहरिकोटा के मुख्य भूमि से जोड़त बा।

## आबोहवा
श्रीहरिकोटा के जलवायु कोपेन-गीजर जलवायु वर्गीकरण प्रणाली में उष्णकटिबंधीय गीला आ शुष्क ( *<span style="margin-right:2px">Aw</span>* ; *<span style="margin-right:2px">As</span>* के सीमा पर ) बा। श्रीहरिकोटा में गरम गर्मी आ हल्का जाड़ा होला। गर्मी में तापमान 38 डिग्री सेल्सियस तक हो सकेला जबकि जाड़ा में तापमान 20 डिग्री सेल्सियस तक ले पहुँच सकेला। चूंकि श्रीहरिकोटा के उमिर महज 105 बा&nbsp;चेन्नई से किमी उत्तर में एकर जलवायु चेन्नई नियर बा।

## संदर्भ

श्रेणी:भारत के दीपसमूह
श्रेणी:भारत के अंतरिक्ष कार्यक्रम
श्रेणी:जवन निर्देशांक विकिडेटा पर मौजूद बाटे
श्लोक

**श्लोक** (भोजपुरी उच्चारण बहुधा: अस्लोक) संस्कृत में रचल कौनहूँ कबिता के कह दिहल जाला। हालाँकि, बिसेस रूप से चिन्हित करे पर ई अनुष्टुप छंद के नाँव हवे जेह में आठ-आठ मात्रा के चार गो चरण होखे लें। ई वैदिक *[[अनुष्टुप छंद|अनुष्टुभ् छंद]]* से निकलल हवे हालाँकि ओकरा ले कुछ भिन्न हवे। ई बहुत पॉपुलर छंद हवे आ संस्कृत साहित्य के सभसे बेसी चलन के छंद मानल जा सके ला। एकर एगो अउरी दूसर नाँव **पद्य** हवे, हालाँकि, इहो आमतौर प कौनहूँ कबिता नियर रचना के कह दिहल जाला।

कई गो बहुत महत्व वाला ग्रंथ सभ के रचना एह छंद में भइल बा आ बहुत सारा कबी लोग अपना रचना सभ में बीच-बीच में एकर इस्तमाल कइले बाटे। महाभारत के हिस्सा मानल जाए वाली आ हिंदू धर्म में बहुत महत्व के पुस्तक मानल जाए वाली श्रीमद्भगवद्गीता एही छंद में रचल गइल हवे। सत्यनारायण के कथा एही श्लोके छंद में लिखल गइल हवे।

## उदाहरण

## संदर्भ

श्रेणी:छंद
विक्रम साराभाई

**विक्रम अंबालाल साराभाई** (12 अगस्त 1919 — 30 दिसंबर 1971) एगो प्रमुख भारतीय वैज्ञानिक रहलें। कुल 86 गो वैज्ञानिक शोध पत्र लिखलें आ 40 गो संस्थान खोललें। भारत सरकार द्वारा1966 में विज्ञान आ इंजीनियरिंग के क्षेत्र में इनका के पद्मभूषण से सम्मानित कइल गइल। साराभाई के नाम भारत के अंतरिक्ष कार्यक्रम से अलग ना कइल जा सकेला, इ विश्व प्रसिद्ध बा कि विक्रम साराभाई ही अंतरिक्ष अनुसंधान के क्षेत्र में भारत के अंतर्राष्ट्रीय नक्शा पर रखले रहलें, ओह समय के परधानमंत्री जवाहरलाल नेहरू के समय में इनहीं के सलाह पर भारतीय अंतरिक्ष रिसर्च खातिर संस्था बनल जे आ इसरो के रूप से बाटे; एही से इनका के इसरो के संस्थापक के दर्जा दिहल जाला। अंतरिक्ष रिसर्च के साथे कपड़ा, दवाई, परमाणु ऊर्जा, इलेक्ट्रॉनिक्स आ अउरी कई गो क्षेत्रन में भी ई बराबर योगदान दिहलन।

## संदर्भ

श्रेणी:1971 में निधन
श्रेणी:1919 में जनम
मारियो पूज़ो

**मारियो फ्रांसिस पूज़ो** (; 15 अक्टूबर 1920 – 2 जुलाई 1999) एगो अमेरिकी लेखक आ स्क्रीनराइटर रहलें। ऊ इटैलियन-अमेरिकी माफिया आ सिसिली माफिया के बारे में अपराध उपन्यास लिखलें, सभसे खास रहल *द गॉडफादर* (1969), जेकरा के बाद में ऊ फ्रांसिस फोर्ड कोपोला के डाइरेक्ट कइल फिलिम तिकड़ी में उपन्यास से फिलिम रूपांतर के काम कइलें। इनके 1972 में पहिली फिलिम खातिर आ 1974 में *भाग II* खातिर बेस्ट एडाप्टेड स्क्रीनप्ले खातिर अकादमी पुरस्कार (ऑस्कर) मिलल। पूज़ो 1978 के *सुपरमैन* फिल्म आ 1980 में बनल एकर सीक्वल के मूल स्क्रीनप्ले भी लिखले रहलन। इनके अंतिम उपन्यास *द फैमिली*, मरणोपरांत 2001 में रिलीज भइल 

## संदर्भ

श्रेणी:1999 में निधन
श्रेणी:1920 में जनम
हैलो ऑर्बिट

**हैलो ऑर्बिट** भा **हालो ऑर्बिट** (; हिंदी: आभामंडल कक्षा चाहे प्रभामंडल कक्षा) एक किसिम के समय आधारित (पीरियॉडिक), थ्री-डाइमेंशन ऑर्बिट हवे। ई लैग्रेंज प्वाइंट सभ में से एल1, एल2 चाहे एल3 के आसपास तीन-बॉडी सिस्टम में काम करे वाली ऑर्बिट हवे।

आसान भाषा में, एगो बिसेस उदाहरण के रूप में, ई सुरुज आ धरती के बीचा में अइसन जगह हवे जहाँ दुनों के गुरुत्व बल लगभग बैलेंस रहे ला आ इहाँ अस्थापित अंतरिक्ष बिमान दुनों के गुरुत्व के बीचा में बैलेंस बना के काम करे ला। हालाँकि, अइसन हैलो ऑर्बिट खाली सुरुज आ पृथिवी के बीचे में ना होला बलुक कौनों भी दू गो पिंड सभ के बीचा में तीन गो बिंदु के रूप में हो सके ला। एहिजा अंतरिक्ष बिमान के स्थाई एक जगह टिकल रहल मुश्किल होला आ स्टेशन के बरकरार रखे खाती बीच-बीच में थ्रस्टर मार के ओकरा से सही जगह पर ले जाए के पड़े ला।

सुरुज आ पृथिवी के बीच में अबतक ले नासा आ यूरोपीय एजेंसी सभ के अंतरिक्ष बिमान पहुँचल रहलें हँ, हालाँकि भारत के अंतरिक्ष रिसर्च संस्थान इसरो आपन मिशन आदित्य एल1 भेज चुकल बा जे जल्दिये एल1 प्वाइंट के लगे एह ऑर्बिट में पहुँच जाई आ लगभग पाँच बरिस एहिजे रह कि सुरुज के अध्ययन करी। नासा के अइसने बिमान *[[सोहो]]* रहल।
किलो

**किलो** () के नीचे दिहल अरथ हो सके लें:
* किलो- (kilo- चाहे k-), मीटरी सिस्टम में प्रीफिक्स जे 103 के चिन्हित करे ला।
* किलोग्राम (kg), मीटरी सिस्टम में द्रब्यमान जोखे के इकाई।
* किलोमीटर (km), मीटरी सिस्टम में लंबाई/दूरी नापे के इकाई।
सतीश धवन स्पेस सेंटर

**सतीश धवन स्पेस सेंटर** भारतीय अंतरिक्ष अनुसंधान संगठन (इसरो) के उपग्रह आ रॉकेट लॉन्च केंद्र ह। ई आंध्र प्रदेश के तिरुपति जिला के श्रीहरिकोटा में स्थित बा, एकरा के 'श्रीहरिकोटा रेंज' भा 'श्रीहरिकोटा लॉन्चिंग रेंज' के नाँव से भी जानल जाला। 2002 में इसरो के प्रबंधक रहल आ वैज्ञानिक सतीश धवन के सम्मान में मरणोपरांत एकर पुरानका नाँव बदल के वर्तमान नाँव रखल गइल।

### प्रक्षेपण वाहन के असेंबली खातिर दूसरा भवन
केंद्रीय मंत्रिमंडल 12 सितंबर 2013 के श्रीहरिकोटा के सतीश धवन अंतरिक्ष केंद्र में प्रक्षेपण वाहन के संयोजन खातिर दूसरा भवन बनावे के मंजूरी दे दिहलस। एकरा प लगभग 363.95 करोड़ रुपया के लागत आवे के अंटकर बाटे, जवना में से 7 करोड़ रुपया विदेशी मुद्रा में खर्च होई। एह दूसरा भवन के उपलब्धता के संगे पीएसएलवी आ जीएसएलवी के लॉन्चिंग फ्रीक्वेंसी बढ़ जाई। एहसे मौजूदा वाहन असेंबली में जीएसएलवी एमके-III के एकीकरण खातिर अतिरिक्त सुविधा मिली। एकरा से तीसरा लॉन्च पैड आ भबिस्य में आम व्हीकल लॉन्च खाती भी बहुत सुविधा होई। 

## लॉन्च पैड

### उपग्रह प्रक्षेपण वाहन लॉन्च पैड
एह लॉन्च पैड से सैटेलाइट लॉन्च व्हीकल आ ऑगमेंटेड सैटेलाइट लॉन्च व्हीकल के लॉन्च कइल गइल. ई वर्तमान प्रक्षेपण स्थल के दक्खिनी छोर पर स्थित बा। एकरा के डिकमिशन कर दिहल गइल बा. एकरा के शुरू में उपग्रह प्रक्षेपण वाहन के प्रक्षेपण खातिर बनावल गईल रहे . बाकिर बाद में एकर इस्तेमाल ऑगमेंटेड सैटेलाइट लॉन्च व्हीकल लॉन्च कॉम्प्लेक्स के रूप में भइल।
श्रेणी:इसरो
हिंदू–अरबी अंक सिस्टम

**हिंदू–अरबी अंक सिस्टम** (), जेकरा के **इंडो–अरबी न्यूमेरल सिस्टम**, **लैटिन नंबर सिस्टम**, या सादे में **हिंदू अंक सिस्टम** / **इंडो न्यूमेरल सिस्टम** / **अरबी न्यूमेरल सिस्टम** भी कहल जाला, आज पूरा दुनिया में इस्तेमाल होखे वाला नंबर लिखे के तरीका हवे। ई पोजीशन आधारित दशमलव अंक सिस्टम हवे। मने की ई बेस–10 वाला प्लेस–वैल्यू सिस्टम हवे। एहमें दस गो मूल चीन्हा (अंक, digit) होखेलें — 0, 1, 2, 3, 4, 5, 6, 7, 8, 9 जिनाहन के कंबीनेशन से कवनों नंबर के लिखल जा सके ला। ई संख्या भा गिनती सभ के शब्द में (चीन्हा द्वारा) देखलावे के सभसे बेसी चलनसार तरीका हवे।

एह सिस्टम के आबिस्कार पहिली से चउथी सदी के बीचा में भारतीय गणितज्ञ लोगन द्वारा कइल गइल। आगे चल के 9वीं सदी के आसपास ई सिस्टम अरब जगत में आ अरबी गणित में स्वीकार भइल। एकर परचार-प्रसार ईरानी (फ़ारस के) गणितज्ञ अल-ख़्वारिज़्मी आ अल-किंदी के रचना सभ द्वारा भइल। एह सिस्टम के परसार मध्यकाल के यूरोप में हाई मिडिल एज में भइल। 16वीं सदी में रोमन दुनिया (यूरोप) में ई चलन में आइल। यूरोप में हिंदू–अरबी नंबर सिस्टम खूब पॉपुलर तब बनल, जब इटली के गणितज्ञ फिबोनाची (Fibonacci) अपन किताब Liber Abaci छपवलें। ई नंबर सिस्टम पहिलका गिनती के तरीका — जइसे अबेकस (abacus) — से एकदम अलग रहे। एह नंबरन के चलते गणित बहुते तेज गति से बढ़ल आ नयका तरीका विकसित भइल। पहिले के जमाना में कई दूसर किसिम के नंबर सिस्टम इस्तेमाल होखें, बाकी आज जेवन सिस्टम सबसे बेसी चलेला — ऊ ई हिंदू–अरबी नंबर सिस्टमे हवे।

ई तरीका दस ठे (मूल रूप से नौ) चीन्हा (ग्लिफ़) सभ पर आधारित ह। ई चीन्हा सभ जे एह सिस्टम में संख्या के देखावे खातिर इस्तेमाल होखे लें, अपने आप में एह सिस्टम से आजाद तरीका से बिकसित भइल हवें। ई चीन्हा सभ ब्राह्मी लिखाई से निकसल हवें आ मध्यकाल से ले के अबले कई किसिम के टाइपोग्राफिक रूप सभ में बिभाजित हो के बिकसित भइल हवें।

एह चीन्हा सभ के तीन ठे मुख्य परिवारन में बाँटल जाला: पच्छिमी अरबी न्यूमेरल जे ग्रेटर मगरिब आ यूरोप में इस्तेमाल होखे लें; पूरबी अरबी न्यूमेरल जे मध्य पूरुब (मिडिल ईस्ट) में इस्तेमाल होखे लें; आ भारतीय अंक जे भारतीय उपमहादीप के बिबिध लिखाई सिस्टम सभ में इस्तमाल होखे लें।

## इहो देखल जाय
* अंक

श्रेणी:गणित
श्रेणी:अंकगणित
निगार शाजी

**निगर शाजी** एगो भारतीय अंतरिक्ष वैज्ञानिक बाड़ी जे भारत के राष्ट्रीय अंतरिक्ष एजेंसी इसरो में बैज्ञानिक के काम करे ली। शाजी भारत के पहिला सुरुज मिशन आदित्य-एल 1 के प्रोजेक्ट डायरेक्टर बाड़ी।

## शुरुआती जिनगी आ पढ़ाई-लिखाई
शाजी के परवरिश तमिलनाडु के तेनकासी जिला के सेंगोट्टाई में भइल। सेंगोटाई सरकारी उच्च माध्यमिक विद्यालय में अंग्रेजी मीडियम से शिक्षा प्राप्त कइली। मदुरै कामराज विश्वविद्यालय में पढ़ाई कइली, जहाँ ऊ इलेक्ट्रॉनिक्स आ कम्युनिकेशन में इंजीनियरिंग के डिग्री हासिल कइली, आ आगे चल के बीआईटी रांची से इलेक्ट्रॉनिक्स में मास्टर्स के डिग्री हासिल कइली।

## कैरियर
शाजी 1987 में यूआर राव सैटेलाइट सेंटर के हिस्सा के रूप में इसरो से जुड़ली। ऊ कई गो उपग्रह कार्यक्रम सभ पर काम कइले बाड़ी, आ रिसोर्ससैट-2ए के एसोसिएट प्रोजेक्ट डाइरेक्टर रहली।

## निजी जिनगी
शाजी अपना माई आ बेटी के संगे बंगलौर में रहेली। उनकर पति दुबई में काम करेले, आ उनकर बेटा नीदरलैंड में वैज्ञानिक बाड़न।

## संदर्भ

श्रेणी:जियत लोग
श्रेणी:भारतीय बैज्ञानिक
पिपरहवा

**पिपरहवा** भारत के उत्तर प्रदेश राज्य के सिद्धार्थनगर जिला में सिद्धार्थनगर शहर के लगे एगो गाँव बाटे। कालानमक चावल, सुगंधित आ मसालेदार किसिम के चाउर, के खेती एह इलाका में होला। ई ऐतिहासिक बौद्ध इलाका के बीचो-बीच पड़े ला आ विश्व धरोहर स्थल लुंबिनी से 9 मील के दूरी प बा जेकरा के गौतम बुद्ध के जनम के जगह मानल जाला; खुद पिपरहवा के ओह समय के कपिलवस्तु के रूप में चिन्हित कइल जाला।

श्रेणी:उत्तर प्रदेश के पर्यटक आकर्षण
मनी

***मनी*** चाहे **रुपिया-पइसा** जनरल अरथ में कवनो अइसन मानक चीज होला जेकर इस्तमाल चीज भा सर्विस सभ के कीने-बेसहे आ बेचे के दौरान पेमेंट करे खातिर, आ कर्जा चुकता करे खातिर होखे ला। हालाँकि, एकरा के करेंसी भी कह दिहल जाला जे रुपिया-पइसा के एगो रूप भर हवे आ सटीक अरथ में रुपिया भारत, नेपाल नियन कुछ देशन के करेंसी के नाँव हवे। अंग्रेजी में एकरा के मनी कहल जाला। ई धन-दौलत से अलग बूझल जाए के चाहीं।

अर्थशास्त्र (इकोनॉमिक्स) में मनी (रुपिया-पइसा) के प्रमुख फंक्शन गिनावल जालें: आर्थिक लेनदेन के माध्यम, खाता रखे के इकाई आ वैलू के भंडार करे वाला चीज होखल। एकरा संबंधित चीजन के अध्ययन करे वाला शाखा *मोनेटरी इकोनॉमिक्स* कहाला।

ई फाइनेंस आ बैंकिंग से नगीचे से जुड़ाव रखे ला।


श्रेणी:अर्थशास्त्र
राजशाही

राजशाही एक प्रकार का शासन होता है, जहाँ लीडर या शासक, एक विशेष परिवार से ही पीढ़ी दर पीढ़ी चुना जाता है.
रामायण के पात्र सभ के लिस्ट

रामायण संस्कृत भाषा में रचल एगो परसिद्ध प्राचीन हिंदू महाकाव्य ह। एकर रचना ऋषि वाल्मीकि कइलें। ई महाभारत के साथे, हिंदू साहित्य आ प्राचीन संस्कृत साहित्य में *इतिहास* के रूप में बर्णित हवे। एह में मुख्य रूप से श्रीराम के कथा के बरनन बाटे।

नीचे एह महाकाब्य में आइल मुख्य-मुख्य पात्र लोगन के लिस्ट अच्छर क्रम में दिहल गइल बाटे:

## अ
### अंगद
### अंजना
### अकंपन
### अक्षयकुमार
### अगस्त्य
### अतिकाय
### अहिल्या
### इंद्रजीत
### उर्मिला

## क
### कुंभकर्ण
### कुश
### कैकेयी
### गंगा

## ज
### जटायु
### जनक
### जाम्बवान

## त
### तारा
### दशरथ
### धूम्राक्ष
### नल
### निषाद राज
### नील

## ब
### बाली
### भरत
### मंदोदरी
### मांडवी
### मारीच
### माल्यवान

## र
### राम

राम भा श्रीराम, रामायण आ अउरी बाकी बाद के रामकथा सभ में मुख्य पात्र आ एह कथा के हीरो हवें। साहित्य के पात्र वर्गीकरण के हिसाब से इनके चरित्र-चित्रण धीरोदात्त नायक के रूप में कइल गइल ह।

### रावण
### लक्ष्मण
### वशिष्ठ
### विश्वामित्र

## श
### शत्रुघ्न
### शबरी
### शांता

## स
### संपाती
### सीता

सीता, रामायण के मुख्य पात्र राम के पत्नी हई।

### सुकेतु
### सुग्रीव
### सुनयना
### सुबाहु
### सुमित्रा

लिस्ट
श्रेणी:हिंदू धर्म संबंधी लिस्ट
कपिलवस्तु (बहुअर्थी)

**[[कपिलवस्तु]]** एगो प्राचीन शहर रहल; गौतम बुद्ध के पिता राजा शुद्धोदन के राजधानी। वर्तमान के पहिचान आ एकरा नाँव पर जगह सभ नीचे दिहल गइल बा:
* कपिलवस्तु - प्राचीन शहर

वर्तमान पहिचानल जगह:
* पिपरहवा - भारतीय राज्य उत्तर प्रदेश के सिद्धार्थनगर जिला में
* तिलौराकोट - नेपाल के तौलिहवा में

नाँव पर रखल जगह:
* कपिलवस्तु नगरपालिका - नेपाल के एगो वर्तमान नगरपालिका
* कपिलवस्तु जिला - नेपाल के लुंबिनी प्रदेश में एगो प्रशानिक जिला
कपिलवस्तु

**कपिलवस्तु** भारतीय उपमहादीप के उत्तरी इलाका में एगो प्राचीन शहर रहल जे लौह युग के अंत में, लगभग 6वीं आ 5वीं सदी ईसा पूर्व में शाक्य लोग के कुल *गणसंघ* भा "गणतंत्र" के राजधानी रहल। मानल ई जाला कि राजा शुद्धोदन आ रानी माया कपिलवस्तु में रहत रहल लोग आ इनहन लोग के बेटा राजकुमार सिद्धार्थ गौतम ( गौतम बुद्ध ) सुरुआत में एहिजे रहलें जबले कि ऊ 29 बरिस के उमिर में महल से बाहर ना निकल गइलें।

पाली कैनन नियर बौद्ध ग्रंथ सभ में बतलावल गइल बा कि कपिलवस्तु गौतम बुद्ध के बचपन के घर रहल, आ एह तरीका से ई शाक्य लोग के राजधानी रहल, जिनहन लोगन पर सिद्धार्थ गौतम पिता के शासन रहल।  कपिलवस्तु उ जगह ह जहवाँ सिद्धार्थ गौतम जी आपन जिनगी के सुरुआती 29 साल बितवलन। बौद्ध स्रोत सभ के मोताबिक कपिलवत्थु नाँव के मतलब होला "भूअर इलाका", एह इलाका में लाल-भुअराहूँ रंग के बालू के भरमार के कारण।  

कपिलवस्तु कबो दूर ना लुम्बिनी में बुद्ध के जनम स्थल निहन प्रमुख तीर्थस्थल ना बनल, जवना से अचूक अवशेष रह जाता। ई बस्ती शायद कबो ओतना बड़हन ना रहल जेतना कि सुरुआती बौद्ध कला में चित्रण बतावे ला आ भारत में बौद्ध धर्म के पतन के बाद एकर लोकेशन अस्पष्टता में फीका पड़ गइल। अब नेपाल आ भारत के सीमा के लगे दू गो जगह बाड़ी सऽ जिनहन के कपिलवस्तु होखला के दावा कइल जाला। उत्तर प्रदेश के पिप्रहवा के इतिहासकार लोग नेपाल के तिलौरकोट से ज्यादा स्वीकार करेला। पिप्रहवा में मिलल चीज (जवना में कीचड़ के स्तूप के भीतर मिलल अवशेष भी सामिल बा) बौद्ध गतिविधि के संकेत देला जे 5वीं-4वीं सदी ईसा पूर्व के हवे, इहे काल लगभग बुद्ध के निधन के काल ह। 

## कपिलवस्तु के खोज
19वीं सदी में कपिलवस्तु के ऐतिहासिक स्थल के खोज फाह्यान आ बाद में ज़ुआनजांग द्वारा छोड़ल गइल बिबरन सभ के हिसाब से खोजल गइल, ई लोग चीनी बौद्ध भिक्षु रहलें जे एह जगह के सुरुआती तीर्थयात्रा कइले रहलें आ बिबरन दिहले रहलें।     कुछ पुरातत्वविद लोग वर्तमान समय के तिलौराकोट, नेपाल के पहिचान कइले बा जबकि कुछ लोग वर्तमान समय के पिप्रहवा, भारत के ऐतिहासिक स्थल कपिलवस्तु के स्थान के रूप में पहिचान कइले बा, ई शाक्य राज्य के शासन के केंद्र हवे जे एह इलाका के कवर कइले होखी।    दुनों जगह पर पुरातात्विक खंडहर आजु के समय में मौजूद बाड़ें। पिपरहवा के लोग बतावे ला कि ई एगो महत्वपूर्ण सुरुआती बौद्ध स्थल रहल जहाँ स्तूप आ मठ रहलें आ शायद बुद्ध के अंतिम अवशेष एहू जा रखल गइल रहलें।    

## प्रस्तावित साइट

## प्राचीन चित्रण ==kapil basto ma k ko bikash vyako thiyo

## इहो देखल जाव

* बाणगंगा नदी - कपिलवस्तु से गुजरे वाली नदी

## संदर्भ

## ग्रंथ

* 
श्रेणी:बौद्ध तीर्थ
श्रेणी:बौद्ध धर्म के इतिहास
श्रेणी:उत्तर प्रदेश के इतिहास
श्रेणी:उत्तर प्रदेश के इतिहास शहर अनुसार
श्रेणी:नेपाल के इतिहास
दस मोहर्रम

**दस मोहर्रम**, अरबी में **आशूरा**, इस्लाम के माने वाला लोगन के एगो धार्मिक महत्व के दिन हवे जे हिजरी कलेंडर के नउवाँ महिन्ना मोहर्रम (भा मुहर्रम) के दसवाँ तारीख़ के पड़े ला। शिया आ सुन्नी मत के माने वाल मुसलमान लोग एकरा अलग-अलग मान्यता राखे ला।

सुन्नी इस्लाम में ई दिन लाल सागर के बिभाजन के कथा से जुड़ल हवे जेकरा द्वारा हजरत मूसा द्वारा इजराइली लोगन के आजादी दियावल गइल रहे। साथे-साथ जूडाइक धरम सभ में एही दिन नूह अपना कश्ती से उतरल रहलें, भगवान (गॉड) द्वारा आदम के माफ़ कइल गइल रहे, आ जोज़फ के कैद से रिहा क दिहल गइल रहल। एकरा अलावा सुन्नी मत में अउरी कई गो कारन बाड़ें जिनहन के चलते दस मोहर्रम भा आशूरा के दिन के पबित्र मानल जाला।

एकरे बिपरीत, शिया इस्लाम में एह दिन के जुड़ाव इस्लाम के तिसरा इमाम आ मुहम्मद साहब के नाती हजरत इमाम हुसैन के शहादत के दिन के रूप में हवे। एही दिने इमाम हुसैन के उमय्यद खलीफ़ा यज़ीद द्वारा, उनके सत्ता आ अधिकारिता ना माने के चलते, कर्बला के लड़ाई में मार दिहल गइल रहल। एह तरीका से शिया लोग मोहर्रम क महीना शोक के महीना के रूप में मनावे ला आ दस मोहर्रम के इमाम हुसैन के याद कइल जाला।

श्रेणी:इस्लामिक तिहुआर
श्रेणी:हिजरी कलेंडर
हिजरी साल

**हिजरी साल**, चाहे हिजरी युग, इस्लामी कैलेंडर के साल ह। एह साल के हिसाब से गणना के शुरुआत इस्लामी नया साल के ओह दिन से होला जहिया मोहम्मद अपना अनुयाई लोगन के साथे मक्का से मदीना के जात्रा कइलें, 622 ईसवी में। एह घटना के हिजरत भा हिजरः कहल जाला आ इहे इस्लाम (उम्माह) के शुरुआत आ अस्थापना के तिथी मानल जाला।

हिजरी साल के हिंदी-भोजपुरी में **हि.** संछेपाक्षर से लिखल जाला आ अंग्रेज़ी में **AH** लिखल जाला (Anno Hegirae के संछेप रूप) जबकि ब्रिटिश काल में एकरा के **BH** (Before the Hijrah) लिखल जाव।
 
इस्लामी कैलेंडर चंद्रमा आधारित कैलेंडर हवे आ एह में एक साल में, चंद्रमा के चक्कर के आधार प बारह गो महिन्ना, आ एह तरीका से 354 चाहे 355 दिन होखे लें। एकर मतलब ई कि इस्लामी साल भा हिजरी साल ग्रेगोरियन कैलेंडर के साल से करीबन 10 दिन कम के (छोट) होखे ला।

साल
श्रेणी:साल
श्रेणी:इस्लाम
अनेकांतवाद

**अनेकांतवाद** प्राचीन भारत में उपजल *मेटाफिजिकल* (पराभौतिक/आध्यात्मिक) सच्चाई सभ के बारे में जैन लोगन के सिद्धांत हवे। एह में कहल गइल बा कि अंतिम सच्चाई आ वास्तविकता बहुते जटिल होला आ एकर कई गो पहलू होखे लें।

जैन धर्म के कहनाम ई हवे कि कवनो एक ठो, विशिष्ट कथन अस्तित्व के प्रकृति आ निरपेक्ष सत्य के बर्णन ना कइ सके ला। ई ज्ञान (केवल ज्ञान), इहो कहल गइल बा कि, खाली भर अरिहंत लोग के समझ में आवे ला। औरु दूसर जीव आ निरपेक्ष सच्चाई के बारे में इनहन के बयान अधूरा होला, आ सभसे नीक तरीका से बतलावल जाय त ई आंशिक सच्चाई होला। अनेकांतवाद के सिद्धांत के हिसाब से, सगरी ज्ञान के दावा सभ के कई तरीका से योग्य होखे के चाहीं, जवना में पुष्टि कइल आ नकारल दुन्नो सामिल बा। अनेकांतवाद जैन धर्म के एगो आधारभूत सिद्धांत हवे।

श्रेणी:जैन धर्म
पी वी आर राजा

पी वी आर राजा एगो भारतीय तेलुगु संगीत निर्देशक आ संगीतकार बाड़ें। ऊ तेलुगु फिल्म *विटामिन शी* आ *माधी* खातिर संगीत निर्देशक के काम कइले.
पेरू पोंडाडू तेलुगु फिल्म इंडस्ट्री में "लघु फिल्म मास्टरो" के रूप में। अधिकतर लघु फिल्मन खातिर संगीत के रचना कइला खातिर ऊ *इंडिया बुक ऑफ रिकार्ड्स* में जगह अर्जित कइलें। *राष्ट्रीय युवा महोत्सव* 2011 के आंध्र प्रदेश राज्य गिटार श्रेणी के विजेता पी वी आर राजा।

## सन्दर्भ

## बाहरी कड़ियाँ
*
*
*

*

श्रेणी:भारतीय मरद फिलिम स्कोर कंपोजर
श्रेणी:आंध्र प्रदेश के लोग
श्रेणी:1985 में जनम
श्रेणी:जियत लोग
बारावफात

**बारावफात**, जेकरा के **ईद मिलाद उन नबी**, **ईद मीलाद** भा **मवलीद** चाहे **मौलीद** के नाँव से भी जानल जाला, मुसलमान लोगन के एगो तिहुआर हवे जे अंतिम पैगंबर मोहम्मद साहब के जनमदिन के रूप में मनावल जाला। आमतौर प ई हिजरी कैलेंडर के हिसाब से रबी-उल-अव्वल महीना के बारहवीं तारीख के मनावल जाला जेकरा कारन एकरा के बारावफ़ात के नाँव दिहल गइल हवे। हालाँकि, ई मोहम्मद साहब के जन्मतिथि अंटकर के हिसाब से हवे आ बिबादित हवे काहें से कि शिया लोग ईद मिलाद के एही रबी उल अव्वल महिन्ना के सतरहवीं तारीख के मनावे ला।

मुस्लिम जगत में ईद मिलाद के तिथी बिबादित हवे आ एकर उत्पत्ती अनुश्रुति के हिसाब से हवे न की कौनों प्रमाणित तिथी के आधार पर ह। तिहुआर के मनावल जाए के सुरुआतो बिबादित ह आ अनुमान लगावल जाला कि ई अब्बासी या फिर फातिमी लोगन द्वारा सुरू कइल गइल। पहिला सार्वजनिक परब के सुरुआत मुस्लिम जनरल गोकबोरी द्वारा 1207 में कइल गइल। मुराद तिसरा ( 1574–1595) के समय, उस्मानी राज में, मौलीद 1588 में आधिकारिक छुट्टी के दिन बन गइल।

## तारीख
सुन्नी मुसलमानन के बहुमत आ कुछ शिया लोग के अनुसार मुहम्मद के जनम रबी-उल-अव्वल के 12 तारीख के भइल रहे। दूसरा ओर कई बारही शिया मुसलमान लोग ई दावा करे ला कि मुहम्मद के जनम रबीउल-अव्वल के 17 तारीख के भइल रहे। ई इखतिलाफ भा असहमति के बात के रूप में खड़ा बा काहें से कि मुहम्मद इब्न याकूब अल-कुलायनी, इब्न बाबावायह, आ ज़ेन अल-दीन अल-जुबै अल-अमीली नियर प्रमुख शिया बिद्वान लोग रबी के 12 तारीख के तारीख के पुष्टि कइले बा। एकरा बावजूद दूसर लोग के कहनाम बा कि मुहम्मद के जनम के तारीख के बारे में जानकारी नइखे आ इस्लामी परंपरा सभ में ई निश्चित रूप से दर्ज नइखे। मौलिद के सही तारीख के मुद्दा के इब्न खल्लिकन द्वारा एह उत्सव से संबंधित पहिला साबित असहमति के रूप में दर्ज कइल गइल।

## संदर्भ
उर्स

**उर्स** (शाब्दिक अर्थ बियाह), केहू सूफी संत के पुण्यतिथि होखे ला जे आमतौर पर ओह संत के दरगाह (तीर्थ भा कब्र) पर मनावल जाला। अधिकतर सूफी परंपरा सभ जइसे कि नक्शबंदिया, सुहरावर्दिया, चिश्तिया, कादरिया आदि में उर्स के कांसेप्ट मौजूद बा आ एकरा के भरपूर उत्साह से मनावल जाला। भक्त लोग अपना संतन के भगवान के प्रेमी, प्रियतम के रूप में माने ला।

उर्स रीति-रिवाज आ बिधी-बिधान सभ के आम तौर पर संबंधित दरगाह के संरक्षक या सिलसिला के मौजूदा शेख द्वारा पूरा कइल जाला। उर्स के उत्सव हमद से लेके नात तक होला आ कई मामला में कव्वाली जइसन धार्मिक संगीत के गायन एकरा कार्यक्रम सभ में शामिल होखे लें। एह उत्सव में बिबिध किसिम के खानपान, बजार लागल, आ तरह तरह के दुकान सजावल जालीं।

अजमेर के दरगाह शरीफ में ख्वाजा मोइनुद्दीन चिश्ती के उर्स में हर साल करीबन चार लाख से बेसी भक्त लोग आवेला आ एकरा के दुनिया भर के सबसे मशहूर उर्स परबन में मानल जाला।

## संदर्भ

श्रेणी:सूफ़ी मत
कछार

**कछार** ( चाहे flood plain) नदी के तीरे के नम, निचाई वाला हिस्सा होला जे नदी के कगार से ले के नदी घाटी के सीमा तक ले बिस्तार लिहले होला। आम तौर पर ई नदी में ब्यापक बाढ़ आवे पर पानी में बूड़ जाला; भले हर साल ना बूड़े। एकरा किनारे के खड़ा ढाल वाला बाहरी कगार सभ के *ब्लफ़* (bluffs) कहल जाला। कुछ लोग पूरा जलोढ़ मैदान के कछार कह देला जबकि जलोढ़ मैदान के दू हिस्सा होखे लें, पुराना जलोढ़ के बाँगर कहल जाला आ नया जलोढ़ के खादर कहल जाला। कछार के सकेत आ सटीक अरथ में इस्तेमाल एही नया जलोढ़ भा खादर खातिर कइल जाला।

नदी के आम दसा में किनारा भा तीर *रिवरबैंक* कहाला। ई मंद ढाल वाला भी हो सके ला आ खड़ा ढाल वाला भी। नदी से ठीक सटल अंदरूनी खड़ा ढाल वाला चीज के कगार (अंग्रेजी में *क्लिफ़*) कहल जाला। क्लिफ़ के बाद प्राकृतिक बंधा (*[[नैचुरल लीवी]]*) पावल जा सके लीं आ इनहन के पार, बंधा आ *ब्लफ़* के बीचा में दलदली जमीनी हिस्सा पावल जा सके लें - जिनहन के *बैकस्वैंप* कहल जाला। कुछ दशा में पातर जलधारा एह *लीवी* आ *ब्लफ़* के बीचा में मूल नदी के समांतर बहत हो सके ले - एकरा के याज़ू नदी भा याजू जलधारा कहल जाला।

नदी अपना कछार में नया जलोढ़ जमा क के उपजाऊ मैदान बनावे ले आ एह जगह पर बिना खाद पानी के खेती होखे ला, जब बाढ़ के सीजन न होखे। इकोलॉजी के हिसाब से भी ई इलाका महत्व के होला आ एह क्षेत्र में बेसी जीवबिबिधता पावल जाले। हाल के समय में मानव हस्तक्षेप के चलते कई जगहन पर नदी के कछार में प्राकृतिक बहाव के बेवस्था (ड्रेनेज सिस्टम) में घातक बेवधान पैदा भइल बाड़ें आ एकरा चलते बाढ़ के समस्या अउरी गम्हीर भइल बा।

## संदर्भ

श्रेणी:नदी मॉर्फोलॉजी
चमेली

**चमेली** (; यास्मिन भा जैस्मिन) पौधा सभ के *ओलिएसिए* परिवार के भीतर सामिल एगो झांग (shrub) भा लता वाली जाति हवे। एह जाति में करीबन 200 किसिम के प्रजाति सामिल बाड़ीं आ ई यूरेशिया, अफिरका आ ओशेनिया के गरम आ टेम्परेट इलाका सभ में पावल जालीं जहाँ के ई मूल प्रजाति हईं। जैस्मिन भा यास्मीन के ब्यापक तरीका से उगावल जाला काहें से कि एकरा से सुगंधित चीज बनावल जाली स; एकरे अलावा ई बागबानी के पौधा भी हवे। चमेली के सुगंध के इस्तेमाल कई किसिम के दवा-बीरो आ सुंदरता बढ़ावे वाला कॉस्मेटिक सामान सभ के बनावे में कइल जाला।

एकरा अलावा कई ठे पौधा अइसनो बाड़ें जिनहन के नाँव में जैसमिन आवे ला बाकी ऊ एकदम्मे अलग किसिम के प्रजाति हवें आ एह पौधा से कौनों बनस्पति बैज्ञानिक जुड़ाव ना हवे।

## फूल
आमतौर पर फूल सभ के गोलाई के डाया लगभग 2.5 सेमी (0.98 इंच) होला। ई सफेद भा पीयर रंग के होलें, हालाँकि, दुर्लभ दसा में ई हल्का लाल रंग के हो सके लें। फूल साइमोज समूह में बोरल होलें जिनहन में कम से कम तीन गो फूल होलें, हालाँकि ई डाढ़ के छोर पर भी सिंगल हो सके लें। हर फूल में लगभग चार से नौ गो पंखुड़ी, दू गो लोकल आ एक से चार गो अंडाशय होलें। इनहन में दू गो पुंकेसर होलें जिनहन के फिलामेंट बहुत छोट होला। ब्रैक्ट सीधा लाइन मतिन भा अंडाकार होला। कैलिक्स घंटी के आकार के होला। आमतौर पर ई बहुत गमकदार होखे लें।

## संदर्भ

श्रेणी:फूलदार पौधा
सेंट एंड्रयूज कॉलेज गोरखपुर

**सेंट एंड्रयूज पोस्ट ग्रेजुएट कॉलेज, गोरखपुर** भारतीय राज्य उत्तर प्रदेश के गोरखपुर शहर में एगो पी.जी. कॉलेज बा। ई भारत के एकदम सुरुआती कुछ कॉलेज सभ में से एक हवे आ एकर अस्थापना 1828 में एगो मिशन इस्कूल के रूप में भइल; मूल में 1699 में अस्थापित चर्च मिशनरी सोसाइटी (सीएमएस) के भूमिका रहल।

वर्तमान में ई गोरखपुर के प्रतिष्ठित कॉलेज सभ में गिनल जाला आ एकर लमहर आ उज्ज्वल इतिहास रहल बाटे।

## संदर्भ

श्रेणी:उत्तर प्रदेश के कॉलेज
श्रेणी:गोरखपुर
बीआरडी पीजी कॉलेज, देवरिया

**बीआरडी पीजी कॉलेज**, पूरा नाँव बाबा राघव दास पोस्ट ग्रेजुएट कॉलेज, देवरिया, भारतीय राज्य उत्तर प्रदेश के देवरिया शहर में एगो पीजी कॉलेज बाटे। ई एह क़स्बा के सबसे प्रमुख कॉलेज हवे आ गोरखपुर विश्वविद्यालय से संबद्ध बाटे।

एह कॉलेज के एग्रीकल्चर इन्वर्सिटी बनावे के मांग होखत रहल बाटे।

## संदर्भ

श्रेणी:उत्तर प्रदेश के कॉलेज
श्रेणी:देवरिया
राजा रवि वर्मा

**राजा रवि वर्मा** (29 अप्रैल 1848 – 2 अक्टूबर 1906) एगो भारतीय चित्रकार (पेंटर) रहलें। इनका के भारतीय कला के इतिहास के सबसे बड़ चित्रकारन में गिनल जाला। इनके रचना यूरोपीय एकेडमिक कला आ बिशुद्ध भारतीय संवेदना अउरी आइकोनॉग्राफी के फ्यूजन के सभसे नीक उदाहरण सभ में से एक बाड़ी स। ऊ अपना पेंटिंग सभ के सस्ता लिथोग्राफ सभ के जनता के उपलब्ध करावे खातिर जानल जालें, जेकरा से एगो चित्रकार आ एगो पब्लिक हस्ती के रूप में इनके पहुँच आ परभाव बहुत बढ़ल। इनके लिथोग्राफ सभ से ललित कला (फाइन आर्ट) से आम लोगन के जुड़ाव बढ़ल आ आम लोग के बीच कलात्मक रुचि परिभाषित भइल। एकरा अलावा हिंदू देवता लोग के धार्मिक चित्रण आ भारतीय महाकाव्य आ पुराण के रचना के गहिराह प्रशंसा मिलल बा। उ मलप्पुरम जिला के पूर्व परप्पनद के शाही परिवार के हिस्सा रहलन।

राजा रवि वर्मा के भारत के वर्तमान केरल राज्य के त्रावणकोर के राजपरिवार से बहुत नजदीकी संबंध रहे। बाद में इनके जिनगी में इनके दू गो पोती सभ के राजघराना में गोद लिहल गइल आ इनहन लोगन के वंशज सभ में वर्तमान में त्रावणकोर के राजपरिवार के लोग सामिल बाड़ें जिनहन में सभसे हाल क तीन गो महाराजा ( बलराम वर्मा तृतीय, मार्थंड वर्मा तृतीय आ राम वर्मा सातवाँ ) सामिल बाड़ें।

## संदर्भ

श्रेणी:1906 में निधन
श्रेणी:1848 में जनम
श्रेणी:केरल के लोग
श्रेणी:भारतीय पेंटर
अवध विश्वविद्यालय

**डॉ. राम मनोहर लोहिया अवध विश्वविद्यालय**, जेकरा आम नाँव **अवध यूनिवर्सिटी** चाहे **अवध विश्वविद्यालय** के नाँव से बेसी जानल जाला, भारत के उत्तर प्रदेश के अयोध्या जिला के फैजाबाद (अब अयोध्या) में एगो राज्य विश्वविद्यालय बाटे। एकर स्थापना 1975 में उत्तर प्रदेश सरकार द्वारा कइल गइल। आज्काल्ह विश्वविद्यालय अपना नौ आवासीय पीजी विभाग के माध्यम से आ कैंपस इंस्टीट्यूट ऑफ इंजीनियरिंग के शिक्षा दे रहल बा।

श्रेणी:उत्तर प्रदेश के विश्वविद्यालय
श्रेणी:अजोध्या जिला
पूर्वांचल विश्वविद्यालय

**वीर बहादुर सिंह पूर्वांचल विश्वविद्यालय** (VBSPU), पहिले **पूर्वांचल विश्वविद्यालय**, भारत के उत्तर प्रदेश के जौनपुर में स्थित एगो सार्वजनिक राज्य विश्वविद्यालय बा। एकर स्थापना 1987 में आवासीय-सह-संबद्ध विश्वविद्यालय के रूप में भइल। बाद में एकर नाम बदल के उत्तर प्रदेश के पूर्व मुख्यमंत्री वीर बहादुर सिंह के नाम पर रखल गइल।

श्रेणी:उत्तर प्रदेश के विश्वविद्यालय
श्रेणी:जौनपुर
ब्रिस्टल

ब्रिस्टल ( /ˈbrɪstəl/ ) इंग्लैंड के एगो शहर, सेरेमोनियल काउंटी आ यूनिटरी अथॉरिटी बाटे। एवन नदी पर एकर सीमा उत्तर में ग्लोस्टरशायर आ दक्खिन में समरसेट के सेरेमोनियल काउंटी सभ से सटल बा। ई वेस्ट ऑफ इंग्लैंड कंबाइन अथॉरिटी में आवे ला आ दक्खिन पश्चिम इंग्लैंड के सभसे बेसी आबादी वाला शहर बा। बिस्तृत ब्रिस्टल बिल्ट-अप एरिया यूनाइटेड किंगडम के एगारहवाँ सभसे बेसी आबादी वाला शहरी इलाका बाटे।

श्रेणी:इंग्लैंड के शहर
कस्तूरबा गाँधी

**कस्तूरबा गांधी** (कस्तूरबा गोकुलदास कपाड़िया; 11 अप्रैल 1869 – 22 फरवरी 1944) एगो राजनीतिक एक्टिविस्ट आ भारतीय आजादी की लड़ाई में स्वतंत्रता सेनानी रहलीं। ई महात्मा गाँधी के मेहरारू रहली।

श्रेणी:1869 में जनम
श्रेणी:1944 में निधन
ट्रिपल सी

**ट्रिपल सी** (), पूरा नाँव **कोर्स ऑन कंप्यूटर कॉन्सेप्ट्स** (Course on Computer Concepts) एगो कंप्यूटर कोर्स हवे जे भारत में 'राष्ट्रीय इलेक्ट्रॉनिकी आ इन्फार्मेशन टेक्नालॉजी इंस्टिट्यूट' (NIELIT) द्वारा चलावल जाला। ई कोर्स 2 हप्ता के होला आ आम लोगन खाती इन्फॉर्मेशन टेक्नोलॉजी (IT) के जानकारी देवे खातिर डिजाइन कइल गइल हवे। एह तरीका के आम जानकारी के अलावा एकर उपयोग कंपटीशन एक्जाम सभ में भी बाटे आ कई अइसन नोकरी वाला परीक्षा बाड़ी स जिनहन में CCC परीक्षा पास होखल माँगल जाला।

कोर्स ऑफलाइन आ ऑनलाइन दुनों तरीका से उपलब्ध बाटे आ हर महीना एकर परीक्षा करावल जाला जेह में परीक्षार्थी के 90 मिनट में 100 गो सवालन के जबाब देवे के होला।

## आउटकम
कोर्स पूरा कइला के बाद कंप्यूटर के इस्तेमाल से अपना सर्विस/बिजनेस में चिट्ठी-पतरी तइयार करे, इंटरनेट (वेब) पर जानकारी देखे, ईमेल पावे आ भेजे, आपन बिजनेस प्रेजेंटेशन तइयार करे, छोट डाटाबेस तइयार करे नियर चीजन के बेसिक मकसद पूरा करे में सक्षम हो सके ला। ई छोट बिजनेस कम्युनिटी, गृहिणी नियन लोगन के कंप्यूटर के इस्तेमाल से आपन छोट खाता बनावे में मदद करेला आ सूचना प्रौद्योगिकी के दुनिया के आनंद उठावे में सक्षम बनावे ला। एही से ई कोर्स थियरी की बजाय प्रैक्टिकल पर बेसी जोर दे के बनावल गइल हवे।

## बाहरी कड़ी
* NIELIT के इस्टूडेंट पोर्टल, जहाँ कोर्स के जानकारी हासिल कइल जा सके ला आ रजिस्ट्रेशन करावल जा सके ला।

श्रेणी:कंप्यूटर कोर्स
श्रेणी:इन्फॉर्मेशन टेक्नोलॉजी